Serinda Swan

Serinda Swan (lahir 11 Julai 1984) ialah seorang pelakon wanita Kanada. Beliau dikenali menerusi hasil karyanya di televisyen. Pada tahun 2017, beliau membintangi siri Marvel Inhumans dan siri HBO Ballers, dan juga memegang watak sebagai Anne Bancroft di musim pertama dari siri Feud (2017). Sebelum ini, beliau menjadi bintang tamu di siri televisyen Warner Bros Smallville sebagai Zatanna Zatara, beliau juga membintangi sebagai Paige Arkin dalam siri USA Network Graceland (2013-2015) dan sebagai Erica Reed di siri A&E Breakout Kings (2011–2012). Beliau kemudian memegang watak sebagai Jenny Cooper dalam siri TV CBC, Coroner.

Kehidupan awal 
Swan dilahirkan di West Vancouver, British Columbia. Bapanya, Scott Swan, ialah pengarah dan pelakon teater Kanada yang menguruskan studio lakonan.

Kerjaya 
Peranan lakonan pertamanya ialah pada tahun 1989, menerusi peranan kecil dalam filem Cousins, ketika beliau baru berusia tiga tahun. Salah satu penampilan awalnya di layar sebagai orang dewasa ialah dalam video klip kumpulan muzik Theory of a Deadman untuk single mereka " So Happy ", yang dikeluarkan pada April 2008. Penampilan pertamanya ialah pada 2009 dalam filem komedi romantis The Break-Up Artist .

Dari 2009 hingga 2010, beliau muncul dua kali dalam siri TV The CW Smallville (musim 8 episod "Hex" dan musim 9 episod "Warrior") sebagai Zatanna Zatara. Beliau juga memegang watak sebagai dewi Rom, Veritas, di musim ke enam episode Supernatural, siri The CW lain, "You Can't Handle the Truth", pada 2010.

Dari 2011 hingga 2012, Swan membintangi sebagai Erica Reed dalam siri televisyen A&E, Breakout Kings. Beliau bercerita bahawa banyak adegan penjara diambil di penjara yang sebenarnya, sementara banduan sebenar juga ada di balik jeriji besi. Siri ini dibatalkan pada 17 Mei 2012.

Swan memegang watak Zera dalam film Brent Ryan Green pada tahun 2017, The Veil. Pada Mac 2017,mia diumumkan bahawa Swan akan memegang watai Medusa dalam siri televisyen ABC dan Marvel, Inhumans. Beliau membintangi siri tersebut selama satu musim, hingga 2018, ketika siri itu dibatalkan.

Pada akhir 2018, ia diumumkan bahawa Swan akan membintangi sebagai pelakon utama siri televisyen CBC yang akan datang, Coroner, berdasarkan seri novel Jenny Cooper karya MR Hall. Siri ini ditayangkan perdana pada Januari 2019 dan menarik satu juta penonton setiap episod sepanjang musim pertama. Siri ini kemudian disambung untuk musim kedua dan ketiga.

Aktiviti 
Selain itu, Swan juga bekerja dengan beberapa badan amal termasuk Yayasan Somaly Mam, Yayasan PBB Nothing But Nets, dan Heifer International. Beliau ialah pengasas sebuah pertubuhan bukan kerajaan, Friends to Mankind.

Filemografi

Filem

Televisyen

Rujukan

Pautan luar

 
 
 

Kelahiran 1984
Orang hidup
Pelakon wanita Kanada